Tarja Tenkula

Tarja Helena Tenkula, ent. Tenkula-Kylä-Liuhala (s. 28. helmikuuta 1961) on suomalainen sosiaalidemokraattinen poliitikko, joka toimii muun muassa SDP:n Vaasan piirin varapuheenjohtajana. 

Seinäjoelta kotoisin oleva Tenkula vaikutti Helsingin kunnallispolitiikassa yli 20 vuoden ajan, ennen paluutaan kotiseudulleen vuonna 2014. SDP:n varapuheenjohtajaksi Tenkula valittiin 1991 Helsingin puoluekokouksessa ja hän hoiti tehtävää vuoteen 1993 saakka. Ammatiltaan Tenkula on sairaanhoitaja.

Vuoden 1994 presidentinvaalin edellä keväällä 1993 Tenkula kannatti jäsenäänestyksen järjestämistä puolueen presidenttiehdokkaasta. Lasse Lehtisen ehdotettua valtiosihteeri Martti Ahtisaarta Kalevi Sorsan vastaehdokkaaksi äänestykseen SDP:n presidenttiehdokkaasta Tenkula otti ensimmäisenä yhteyttä Ahtisaareen.

1.3.2021 Tenkula siirtyi asiantuntijatehtäviin Kuntaliittoon ja samalla jätti kaikki kunnalliset luottamustehtävät.

Lähteet 

Suomen Sosialidemokraattisen Puolueen poliitikot‎
Helsingin kaupunginvaltuutetut
Seinäjoen kaupunginvaltuutetut
Vuonna 1961 syntyneet
Elävät henkilöt